Palir

Palir atawa butuh adalah alat kalamin lalakian. Palir marupaakan urgan ikstirnal, marga baandak di luar awak. Dalam basa Bali butuh baarti buah palir.

Pamakaian istilah "palir" paraktis salalu dalam kuntiks biulugi atawa kadukturan. Istilah "palus" dipakai dalam kuntiks budaya, hususnya sual panggambaran palir nang mangajung. Lingga adalah salah sabuting panggambaran palus. Dalam litaratur kaagamaan (Islam), kata zakar labih rancak dipakai. Marga dalam barandak masyarakat urgan ngini dianggap tabu gasan dipandirakan sacara tabuka, babagai eufemisme dipakai gasan manyataakannya, nang kaya "burung", "pisang", dick, atawa cock (basa Inggris).

Guna palir sacara biulugi adalah sabagai alat pambuangan (urgan ikskrisi) sisa mitabulisma bawujut cairan (urinasi) wan sabagai pakakas bantu riparuduksi. Palir sajati diampuni ulih mamalia wan manjadi paciri utama janis kalamin lalakian.

Urgan lawan guna sarupa matan binatang angguta dipisiu lain bahanu disambat palir saupama sacara tiknis lain kaya palir pada mamalia.

Reproduksi